Diari Oficial de la Generalitat Valenciana


Sumari del DOGV 9142, del 03-08-2021 (2021/8366)

RESOLUCIÓ de 29 de juliol de 2021, del director de l'Agència Valenciana de Foment i Garantia Agrària, per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. Quarta ronda de presentació de projectes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8366


Data del document
:   29-07-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 29 de juliol de 2021, del director de l'Agència Valenciana de Foment i Garantia Agrària, per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. Quarta ronda de presentació de projectes. [2021/8366]  
  
  
Vist el que es disposa en l'Ordre 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8278, 20.04.2018), per la qual s'estableixen les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020.  
I en virtut de les facultats que em confereixen l'article 160.4.b) de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc  
  
  
Primer. Convocatòria  
Convocar les ajudes de suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020, finançades per FEADER, en l'àmbit territorial de la Comunitat Valenciana, gestionades per la Direcció General de Desenvolupament Rural, de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana, i les bases de la qual han sigut publicades mitjançant l'Ordre 13/2018, abans esmentada.  
  
Segon. Objecte i àmbit  
1. L'objecte de les subvencions regulades en aquesta convocatòria és la realització d'operacions d'acord amb les estratègies de desenvolupament local participatiu (d'ara en avant EDLP) en el període 2014-2020, de conformitat amb les disposicions aplicables a l'ajuda al desenvolupament rural a través del Fons Europeu Agrícola de Desenvolupament Rural (d'ara en avant, FEADER) i al Programa de desenvolupament rural de la Comunitat Valenciana 2014-2020 (d'ara en avant, PDR-CV 2014-2020).  
2. Les ajudes LEADER incloses en aquesta convocatòria s'emmarquen en l'operació 19.2.1 Implementació de les operacions d'acord amb l'Estratègia de desenvolupament local participatiu de la submesura 19.2. Suport per a la realització de les operacions d'acord amb l'Estratègia de desenvolupament local participatiu de la mesura 19 Suport per al desenvolupament local de LEADER (DLP, desenvolupament local participatiu), del PDR-CV 2014-2020, que preveu actuacions dirigides a fomentar la creació d'ocupació, la diversificació econòmica, la innovació, la conservació i millora mediambiental, i el desenvolupament econòmic i social del medi rural valencià.  
3. Les actuacions objecte de les ajudes d'aquesta convocatòria són les establides en l'annex II de l'Ordre 13/2018, i la regulació i les condicions d'aquestes estan regulades en els articles i l'annex de l'ordre esmentada.  
4. Els règims d'ajuda previstos en la submesura indicada en l'apartat 2, els aplicaran pels grups d'acció local LEADER 2014-2020 en els municipis de la Comunitat Valenciana, a partir les EDLP seleccionades, segons el que s'estableix en les resolucions de 19 de juliol i de 2 novembre de 2017 de la directora general de Desenvolupament Rural i Política Agrària Comuna, i d'acord amb l'Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoca i regula la selecció dels grups d'acció local LEADER 2014-2020 i de les estratègies de desenvolupament local participatiu.  
5. Cada grup operarà en el conjunt de municipis de la zona d'actuació de la seua estratègia de desenvolupament local participatiu.  
Les zones i els municipis en els quals s'aplicarà l'enfocament LEADER, així com el grup seleccionat per a actuar en aquests, s'indiquen en l'annex I de l'Ordre 13/2018.  
  
Tercer. Finançament de les ajudes  
1. Les ajudes incloses en aquesta convocatòria seran finançades pel FEADER, la Generalitat Valenciana i el Ministeri d'Agricultura, Pesca i Alimentació, segons consta en el PDR-CV 2014-2020, del qual formen part.  
2. Les ajudes que es convoquen tindran caràcter pluriennal, d'acord amb l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
La dotació pressupostària es farà a càrrec de la secció 12, entitat 91, de l'Agència Valenciana de Foment i Garantia Agrària, capítol VII, línia SO833000, fins a un import màxim d'33.847.650,00 d'euros, amb la distribució d'anualitats següent:  
  
2021 2022 2023  
1.000.000,00 euros 8.000.000,00 euros 2.000.000,00 euros  
  
  
3. La distribució dels fons per zona i grup d'acció local és la següent:  
- Zona rural LEADER 1. MAESTRAT-PLANA ALTA LEADER 1420: 1.000.000,00 euros.  
- Zona rural LEADER 2. ALMAESPORTS LEADER: 1.000.000,00 euros.  
- Zona rural LEADER 3. ASSOCIACIÓ PER AL SUPORT AL DESENVOLUPAMENT INTEGRAL DE LES COMARQUES D'INTERIOR (@DICI): 1.000.000,00 euros.  
- Zona Rural LEADER 4. ASSOCIACIÓ PALÀNCIA-MILLARS 14/20: 1.000.000,00 euros.  
- Zona rural LEADER 5. GRUP D'ACCIÓ LOCAL CASTELLÓ SUD 14-20:1.000.000,00 euros.  
- Zona rural LEADER 6. ASSOCIACIÓ DESENVOLUPAMENT RURAL TÚRIA-CALDERONA: 1.000.000,00 euros.  
- Zona rural LEADER 7. ASSOCIACIÓ PER AL DESENVOLUPAMENT RURAL SOSTENIBLE RURABLE: 1.000.000,00 euros.  
- Zona rural LEADER 8. ASSOCIACIÓ PER AL DESENVOLUPAMENT SOSTENIBLE DELS MUNICIPIS DEL CAROIG, SERRA GROSSA I RIBERES DEL XÚQUER: 1.000.000,00 euros.  
- Zona rural LEADER 9. ASSOCIACIÓ SOM RURALS: 1.000.000,00 euros.  
- Zona rural LEADER 10. GRUP D'ACCIÓ LOCAL RURAL MUNTANYA D'ALACANT: 1.000.000,00 euros.  
- Zona rural LEADER 11. ASSOCIACIÓ PER A LA SOSTENIBILITAT I INNOVACIÓ RURAL: 1.000.000,00 euros.  
4. Les quanties en euros esmentades en l'apartat anterior queden supeditades a l'existència de crèdit adequat i suficient en el pressupost corresponent de cada exercici.  
En el cas que una vegada valorades i adjudicades les ajudes no s'esgotara la quantia disponible en una anualitat, es podrà utilitzar aquest romanent per a incrementar les anualitats restants, tenint en compte el que es disposa en el punt 8 de l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
5. D'acord amb l'article 15.5 de l'Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoca i regula la selecció dels grups d'acció local LEADER 2014-2020 i de les estratègies de desenvolupament local participatiu, per a complir millor el PDR i per a una major eficiència de les dotacions finançadores d'aquest, es podrà ajustar la dotació financera establida en l'EDLP a l'evolució real d'aquesta, reassignant les dotacions procedents d'aquests ajustos, en el marc del PDR, a aquells GAL en els quals el grau de desenvolupament inversor supere les dotacions anuals assignades inicialment.  
A partir del que s'ha exposat anteriorment, quan un GAL haja esgotat el pressupost assignat en aquesta convocatòria i queden projectes pendents de concedir per falta de dotació pressupostària, i un altre GAL, una vegada adjudicats tots els projectes no haja esgotat l'assignació pressupostària, podrà reassignar-se el romanent proporcionalment entre aquells grups d'acció local que tinguen projectes pendents de concessió per inexistència de crèdit, a fi d'aconseguir el màxim nivell d'execució dels fons.  
  
Quart. Persones beneficiàries i requisits  
1. Poden ser persones beneficiàries de les ajudes, sense perjudici de les especificacions previstes en l'annex II de l'Ordre 13/2018, els promotors de les inversions que a continuació es detallen:  
a) Les persones físiques o jurídiques de caràcter privat, les agrupacions sense personalitat jurídica i les persones de dret públic de base associativa privada.  
b) Les entitats de dret públic de caràcter local o comarcal: ajuntaments, mancomunitats i entitats locals menors, així com les societats o associacions de dret privat formades majoritàriament per persones de dret públic o que disposen de la majoria de drets de vot o de la capacitat efectiva de decisió.  
c) Els grups d'acció local.  
2. Les persones beneficiàries han de complir els requisits i les obligacions establides en els articles 5, apartat 2, i 6 de l'Ordre 13/2018.  
  
  
Cinqué. Termini i lloc de presentació de les sol·licituds d'ajuda  
1. El termini de presentació de sol·licituds per a les ajudes d'aquesta convocatòria començarà a comptar des de l'endemà de la publicació en el Diari Oficial de la Generalitat Valenciana de l'extracte d'aquesta i finalitzarà el 15 de setembre de 2021.  
2. Les sol·licituds i la documentació que les acompanya s'han de presentar preferentment en el registre general de la conselleria competent en matèria d'agricultura, que estarà obert al públic els dies laborals, de dilluns a divendres, de les 9 hores a les 14.30 hores, i té la seua seu al carrer de la Democràcia, 77, Ciutat Administrativa 9 d'octubre - edifici A, 46428 de València, i es poden presentar també en qualsevol dels registres previstos en la legislació reguladora del procediment administratiu comú.  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques, així com les persones sol·licitants que no estant obligades a això opten per aquesta via, han de presentar les sol·licituds telemàticament a través de la seu electrònica de la Generalitat en l'URL següent:  
  
ZONA RURAL LEADER 1. MAESTRAT-PLANA ALTA LEADER 1420  
http://www.gva.es/és/proc 19447  
ZONA RURAL LEADER 2. ALMAESPORTS LEADER  
https://www.gva.es/es/proc19396  
ZONA RURAL LEADER 3. ASSOCIACIÓ PER AL SUPORT Al DESENVOLUPAMENT INTEGRAL DE LES COMARQUES D'INTERIOR (@DICI)  
https://www.gva.es/es/proc19398  
ZONA RURAL LEADER 4. ASSOCIACIÓ PALÀNCIA-MILLARS 14/20  
https://www.gva.es/es/proc19399  
ZONA RURAL LEADER 5. GRUP D'ACCIÓ LOCAL CASTELLÓ SUD 14-20  
https://www.gva.es/es/proc19400  
ZONA RURAL LEADER 6. ASSOCIACIÓ DESENVOLUPAMENT RURAL TÚRIA-CALDERONA  
https://www.gva.es/es/proc19401  
ZONA RURAL LEADER 7. ASSOCIACIÓ PER AL DESENVOLUPAMENT RURAL SOSTENIBLE RURABLE  
https://www.gva.es/es/proc19402  
ZONA RURAL LEADER 8. ASSOCIACIÓ PER AL DESENVOLUPAMENT SOSTENIBLE DELS MUNICIPIS DEL CAROIG, SERRA GROSSA I RIBERES DEL XUQUER  
https://www.gva.es/es/proc19403  
ZONA RURAL LEADER 9. ASSOCIACIÓ SOM RURALS  
https://www.gva.es/es/proc19404  
  
ZONA RURAL LEADER 10. GRUP D'ACCIÓ LOCAL RURAL MUNTANYA D'ALACANT  
https://www.gva.es/es/proc19407  
ZONA RURAL LEADER 11. ASSOCIACIÓ PER A LA SOSTENIBILITAT I INNOVACIÓ RURAL  
https://www.gva.es/es/proc19408  
  
Per a poder accedir a aquest sistema telemàtic, las persones sol·licitants han de disposar de signatura electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física). En el cas de presentar un certificat digital de persona física i que s'actue en representació d'una persona jurídica, s'ha de presentar l'acreditació de la representació de l'entitat sol·licitant.  
D'acord amb el que es disposa en l'article 68.4 de la Llei 39/2015, d'1 d'octubre, si algun dels subjectes obligats a relacionar-se per mitjans electrònics presenta la sol·licitud presencialment, les administracions públiques requeriran l'interessat perquè la presente de manera electrònica a través dels URL assenyalats. A aquest efecte, es considerarà com a data de presentació de la sol·licitud aquella en la qual s'haja registrat de manera electrònica.  
4. No seran admeses a tràmit les sol·licituds que es presenten fora del termini establit en la convocatòria, i es resoldrà la inadmissió d'aquestes, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
5. Tant el model de sol·licitud d'ajuda com els models de documents que s'han d'aportar, igual que la informació bàsica sobre aquestes ajudes, figurarà en l'adreça electrònica del subapartat 3 d'aquest apartat.  
  
6. Una vegada presentada la sol·licitud de manera telemàtica qualsevol esmena o aportació documental posterior haurà de fer-se a través de l'adreça següent per a totes les zones rurals LEADER:   
https://www.gva.es/es/proc18536  
Sisé. Documentació que cal presentar amb la sol·licitud d'ajuda  
La sol·licitud d'ajuda s'ha d'acompanyar de la documentació indicada en l'annex IV de l'Ordre 13/2018, mitjançant la presentació i l'emplenament de l'imprés Sol·licitud d'ajudes Leader (submesura 19.2) PDR-CV 2014-2020, segons la classe d'ajuda que se sol·licite en aquest imprés, així com els formularis corresponents. Juntament amb aquesta documentació, l'imprés de sol·licitud ha d'incloure les declaracions responsables previstes en l'apartat huité de l'article 12 de l'ordre esmentada.  
  
Seté. Criteris de selecció i priorització de les sol·licituds  
1. Les sol·licituds d'ajuda presentades seran valorades segons els criteris de selecció i priorització establits en l'article 15 de l'Ordre 13/2018, per una comissió de valoració en els termes assenyalats en l'article 14 de l'ordre esmentada. La puntuació màxima que es podrà aconseguir serà de 100 punts.  
2. En cas d'empat en la puntuació, i per a la resolució d'aquesta situació, s'aplicaran els criteris de desempat establits en l'apartat 3 de l'article 15 de l'ordre esmentada.  
  
Huité. Ordenació i instrucció  
1. La tramitació del procediment correspon a la direcció general competent en polítiques de desenvolupament rural, a través del servei amb competències en l'execució de l'estratègia territorial rural de la Comunitat Valenciana.  
2. El grup d'acció local (GAL, d'ara en avant) és el responsable d'elaborar el dictamen d'elegibilitat, que consistirà a comprovar l'adequació del projecte a l'estratègia de desenvolupament local participatiu, així com l'informe de viabilitat, que consistirà a determinar la viabilitat econòmica, tècnica o social del projecte, segons el que s'estableix en l'article 13 de l'Ordre 13/2018.  
El GAL, d'acord amb els criteris de selecció i priorització indicats en l'annex III de l'Ordre 13/2018, atorgarà una puntuació amb un percentatge d'ajuda sobre la inversió en cada projecte per realitzar en el seu territori. Abans d'aprovar aquest percentatge, ha de comprovar que una vegada aplicat sobre la inversió, no suposa l'atorgament d'una ajuda superior al màxim permés.  
3. Una vegada rebudes les propostes de valoració emeses pel GAL, juntament amb els informes pertinents, el servei amb competències en l'execució de l'estratègia territorial rural emetrà l'informe de subvencionalitat, que versarà sobre l'adaptació de cada projecte a l'operació 19.2.1 del PDR-CV 2014-2020 i a la normativa en matèria de subvencions, el percentatge d'ajuda aplicable i l'import d'aquesta, de conformitat amb els criteris de prioritat establits en el programa esmentat i en l'estratègia de desenvolupament local participatiu corresponent. Una vegada emés l'informe esmentat, elevarà la proposta de resolució de les ajudes a la direcció general competent en polítiques de desenvolupament rural.  
  
Nové. Sol·licitud de pagament de l'ajuda concedida i termini de justificació de les despeses  
1. Les sol·licituds de pagament i la documentació que les acompanya s'han de presentar preferentment en el registre general de la conselleria competent en matèria d'agricultura, que estarà obert al públic els dies laborals, de dilluns a divendres, de les 9 hores a les 14.30 hores, i té la seua seu al carrer de la Democràcia, 77, Ciutat Administrativa 9 d'octubre - edifici A, 46417 de València, i es poden presentar també en qualsevol dels registres previstos en la legislació reguladora del procediment administratiu comú.  
2. 3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques, així com les persones sol·licitants que no estant obligades a això opten per aquesta via, han de presentar les sol·licituds telemàticament a través de la seu electrònica de la Generalitat en l'URL següent:  
https://www.gva.es/es/proc18536  
3. El termini màxim per a la presentació de la documentació justificativa de l'aplicació de l'ajuda serà, per a tots els projectes de l'anualitat 2021, fins al 30 de març de 2022. Per a les anualitats corresponents a 2022 i 2023, la justificació de la despesa tindran com a data final l'1 de juny per als projectes que no incloguen obres i l'1 de setembre per als que les incloguen de les anualitats respectives.  
Una vegada esgotat el termini de justificació sense que les entitats o persones beneficiàries presenten la documentació completa i correcta, els requeriran que la presenten en el termini improrrogable de 10 dies hàbils.  
4. L'incompliment dels terminis establits per a la realització de la inversió i la presentació de la justificació de les despeses realitzades en cada anualitat, suposarà la pèrdua de l'ajuda corresponent a l'anualitat en qüestió, o de la totalitat en cas d'una única anualitat.  
5. Per al pagament de l'ajuda serà necessari que abans de la data establida en la resolució com a fi de la realització i justificació, les inversions es troben totalment acabades, la maquinària i l'equip instal·lats i en funcionament, i els pagaments totalment justificats mitjançant factures i justificants de pagament. L'incompliment d'aquesta condició, sense obtindre pròrroga, ocasionarà la pèrdua de l'anualitat o de l'ajuda total, si escau.  
6. No podrà realitzar-se el pagament en tant que el beneficiari no es trobe al corrent en el compliment de les obligacions tributàries i davant de la Seguretat Social o, siga deutor per resolució que declare la procedència de reintegrament, i no és necessari que els interessats aporten noves certificacions ni que l'Administració efectue noves comprovacions, segons els casos, si no han transcorregut els sis mesos de la seua validesa o aquest termini des que es van realitzar les comprovacions oportunes.  
7. Es podrà sol·licitar la pròrroga del termini per a la justificació de l'ajuda en els termes establits en l'article 21 de l'Ordre 13/2018.  
  
  
Deu. Resolució del procediment  
1. Les sol·licituds de concessió de les ajudes seran resoltes per la persona titular de la direcció general competent en polítiques de desenvolupament rural, segons l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'Agència Valenciana de Foment i Garantia Agrària (AVFGA), com a organisme pagador, i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació.  
2. El termini màxim de resolució i notificació s'estableix en sis mesos comptadors des de la data de finalització del termini de presentació de sol·licituds. La falta de resolució en termini tindrà efectes desestimatoris en els termes establits en l'article 25 de la Llei 39/2015, d'1 d'octubre, així com en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
3. La resolució posarà fi a la via administrativa, i contra aquesta podrà interposar-se potestativament un recurs de reposició davant el/la director/a de l'Agència Valenciana de Foment i Garantia Agrària (AVFGA), en el termini d'un mes comptador des de l'endemà de la seua publicació o notificació, o directament un recurs contenciós administratiu davant els jutjats contenciosos administratius de la Comunitat Valenciana en el termini de dos mesos.  
  
Onze. Incompliment de les condicions de concessió de l'ajuda  
Segons el que es disposa en l'article 28 de l'Ordre 13/2018, l'incompliment per les persones beneficiàries de qualsevol dels requisits, condicions o compromisos establits en la resolució de concessió de subvenció, en la resolució de convocatòria o en les bases reguladores d'aquesta ordre, podrà donar lloc a la pèrdua del dret a la subvenció i a la devolució, si escau, de les quantitats indegudament percebudes, sense perjudici d'altres responsabilitats que pertocaren. Aquestes conseqüències seran ponderades en funció de la magnitud de l'incompliment, d'acord amb el que es disposa en l'article 29 de l'Ordre 13/2018.  
  
  
Dotze. Mitjà de notificació i publicació sobre informació de les persones beneficiàries  
1. La resolució de concessió, que contindrà les condicions particulars de l'ajuda, serà notificada a cadascun dels beneficiaris. No obstant això, la resolució de la convocatòria serà publicada en el Diari Oficial de la Generalitat Valenciana.  
2. De conformitat amb l'article 113 del Reglament (UE) núm. 1306/2013, les dades de les persones beneficiàries seran publicades conformement a l'article 111 d'aquest reglament i podran ser tractades per organismes d'auditoria i investigació de la Unió Europea i dels estats nacionals, per a salvaguardar els interessos financers de la Unió.  
  
  
Tretze. Requisits de notificació, comunicació o exempció  
Amb relació a les notificacions i comunicacions necessàries a la Comissió Europea, així com a les causes d'exempció d'aquestes, cal ajustar-se al que es disposa en la disposició addicional primera de l'Ordre 13/2018.  
  
Catorze. Procediment de comunicació d'irregularitats i sospites de frau  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment a càrrec de fons procedents de la Unió Europea en el marc d'aquesta convocatòria, podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat amb aquesta finalitat per aquest Servei en l'adreça web:   
http://www.igae.pap.minhafp.gob.es/sitios/igae/es-es/snca/paginas/inicio.aspx i en els termes establits en la Comunicació 1/2017, de 6 d'abril, del citat Servei, que pot consultar-se en l'URL següent:  
  
https://www.igae.pap.hacienda.gob.es/sitios/igae/es-es/snca/documents/comunicacionsnca06.04.2017canaldenuncias.pdf  
  
Quinze. Informació bàsica sobre protecció de dades de caràcter personal i transparència  
1. La sol·licitud d'inici d'aquest procediment comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el registre d'activitats de tractament publicat en la pàgina web de la conselleria competent en matèria d'agricultura. En concret, la informació bàsica d'aquest tractament és la següent:  
  
- Nom del tractament: Ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
- Identitat del responsable del tractament: Persona titular de la Direcció de l'Agència Valenciana de Foment i Garantia Agrària.  
- Finalitat del tractament: Gestionar les ajudes en matèria agrària i agroalimentària incloses en la política agrícola comuna, finançades pel Fons Europeu Agrícola de Desenvolupament Rural (FEADER).  
- Exercici de dret: Pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que s'estableix l'enllaç següent: http://www.gva.es/es/proc19970.  
- Reclamacions: Sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que la concerneixen infringeix la normativa en matèria de protecció de dades.  
Pot obtindre informació més detallada en l'enllaç següent:   
http://www.agroambient.gva.es/es/registre-de-tractaments  
Quan les persones interessades hagen d'aportar a la Conselleria documents que incloguen dades de caràcter personal de terceres persones (com succeeix en la fase de justificació de les resolucions per les quals es convoquen ajudes), hauran de declarar davant la Conselleria que les han informat de la seua comunicació i tractament per part d'aquesta.  
Pel que fa a matèria de transparència, les entitats beneficiàries han de complir el que s'estableix en l'article 3 de la Llei 2/2015, de 2 d'abril de la Generalitat, de transparència, bon govern i participació ciutadana de la Comunitat Valenciana, respecte a l'obligatorietat de donar la publicitat adequada al caràcter públic del finançament de les actuacions objecte de subvenció, d'acord amb el que s'estableix en els punts 2 i 3 de l'article 3 de la Llei 2/2015, així com en l'article 18 de la Llei 38/2003, de 26 de novembre, general de subvencions.  
Aquesta resolució posa fi a la via administrativa i contra aquesta es pot interposar potestativament un recurs de reposició davant del director de l'Agència Valenciana de Foment i Garantia Agrària en el termini d'un mes comptador des de l'endemà de la publicació, o impugnar-se directament davant dels jutjats contenciosos de la Comunitat Valenciana, en el termini de dos mesos des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, i amb els articles 8.3, 25.1 i 46.1 de la Llei de la jurisdicció contenciosa administrativa.  
  
València, 29 de juliol de 2021.- El director de l'Agència Valenciana de Foment i Garantia Agrària: Rogelio Llanes Ribas.